text: 3-årig kørt til hospitalet i Odense
  05 december 2013 kl. 17.20
  Den 3-årige pige der tidligere i dag fik en dør i hovedet er nu kørt til Odense Universitets Hospital. Det skriver Ritzau.
  Den 3-årige pige fra Tistrup nord for Varde, kom alvorligt til skade, da en glasdør blæste ned over hende.
  -Hun blev bragt til Esbjerg Sygehus, hvor det viste sig at hun havde hovedskader, siger vicepolitiinspektør Preben Westh fra Syd- og Sønderjyllands Politi til Ritzau.
  Hun er derfor blevet kørt til Odense Universitets Hospital. Undervejs blev hun kørt over en af lillebæltsbroerne med politieskorte. Preben Westh ved ikke hvilken af broerne, der blev åbnet for ambulancen.
  
  Fra Twitter
  3årig pige,der fik hovedskader af dør, er overført til Odense. Lillebæltsbro  åbnet, så ambulance m. eskorte kom over #stormdk #kriseinfodk
  
  